એક પૌરાણિક ગાથા અનુસાર આ અસિત મુનિનો નિવાસ હતો. વર્તમાન મંદિર જયપુરની મહારાણી ગુલેરિયાએ ૧૯મી સદીમાં બનાવ્યું હતું. ભૂકંપથી એકવાર એનો વિદ્વંસ થઇ ચુક્યો છે. જેનું પુન: નિર્માણ કરાવવામાં આવ્યું હતું. યમુનોત્રી તીર્થ ઉત્તરકાશી જિલ્લાનાં રાજગઢી(બડકોટ) તહસીલમાં ઋષિકેશથી ૨૫૧ કિલોમીટર ઉત્તર પશ્ચિમમાં તથા ઉત્તરકાશીથી ૧૩૧ કિલોમીટર પશ્ચિમ-ઉત્તરમાં ૩૧૮૫ મીટરની ઊંચાઈ પર સ્થિત છે. આ તીર્થ યમુનોત્રી હિમનદીથી ૫ માઈલ નીચે ૨ વેગવંતી જલધારાઓની મધ્યમાં એક કઠોર શૈલ પર છે !!!